Raciborscy szandarzi uretowali samobōjcy
Telefōnicznŏ informacyjŏ ôd świadka i gibkŏ interwyncyjŏ raciborskich szandarōw zapobiygły tragedyji. Mōndurowi uretowali modego chopa, co prōbowoł sie pozbyć żywobyciŏ. Desperat trefiōł pod ôpiekã medykōw.
Dalszŏ tajla artykułu niżyj
Do dinstu raciborskij kōmyndy wczorej kole godziny 15:10 zatelefōnował świadek, co poinformowoł, iże w ôkolicach wiaduktu banowego nad Odrą, przi ulicy Rybnickij w Raciborzu po glajzach chodzi mody chop, a jego zachowanie pokazuje, iże chce sie pozbyć żywobyciŏ – mŏ zakrwawiōne rynce. Na plac zarŏz skerowany ôstoł patrol prewyncyje. Policyjōny na moście banowym nad Ôdrōm dozdrzeli chopa, a ôn jak ôbejzdrzoł wachtyrzōw prawa, to skoczōł do rzyki. Policyjōny skoczyli do wody i wyciōngli desperata na brzyg. Pokŏzoł sie nim 28-letni miyszkaniec Raciborza. Mōndurowi niydoszłego samobōjcy przekŏzali w rynce medykōw.
szl_Latn szl_Latn szl_Latn szl_Latn